ddrg/super_eurlex huggingface dataset:
Euroopa Liidu Teataja L 186 , 08/07/1981 Lk 0020 - 0021

Hispaaniakeelne eriväljaanne: Peatükk 03 Köide 22 Lk 0124

Portugalikeelne eriväljaanne Peatükk 03 Köide 22 Lk 0124

Soomekeelne eriväljaanne: Peatükk 3 Köide 13 Lk 0149

Rootsikeelne eriväljaanne: Peatükk 3 Köide 13 Lk 0149



Nõukogu direktiiv, 24. juuni 1981, millega muudetakse direktiive 64/432/EMÜ, 64/433/EMÜ, 71/118/EMÜ, 72/461/EMÜ, 72/462/EMÜ, 77/96/EMÜ, 77/99/EMÜ, 77/391/EMÜ, 80/215/EMÜ, 80/217/EMÜ ja 80/1095/EMÜ alalise veterinaarkomitee menetluste kohta (81/476/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 43 ja 100, võttes arvesse komisjoni ettepanekut, [1] võttes arvesse assamblee arvamust [2] ning arvestades, et: otsusega 68/361/EMÜ [3] asutatud alaline veterinaarkomitee esitab oma arvamuse vastavalt 21. juunini 1981 kehtivatele menetlustele; küsimus suunati komiteele 22. detsembril 1972; möödunud on piisavalt aega, et käesolevate menetluste kohta lõplikule otsusele jõuda; käesolevate menetluste kehtivust ei tohiks seepärast enam piirata; kehtivate menetluste kasutamisest saadud kogemus näitab, et üldjuhul on need tõhusaks meetodiks otsuste kiireks võtmiseks, milleks need algselt olid kavandatud; Kreeka ühinemise järel on vaja korrigeerida häälte arvu, mis moodustavad komitees nõutava häälteenamuse aktide osas, mis on vastu võetud pärast 1979. aasta ühinemisakti, kuid mida ei ole veel kohandatud, ON VASTU VÕTNUD KÄESOLEVA DIREKTIIVI: Artikkel 1 Käesolevaga tunnistatakse kehtetuks: - direktiivi 64/432/EMÜ [4] artikkel 14, - direktiivi 64/433/EMÜ [5] artikkel 9b, - direktiivi 71/118/EMÜ [6] artikkel 13, - direktiivi 72/461/EMÜ [7] artikkel 10, - direktiivi 72/462/EMÜ [8] artikkel 31, - direktiivi 77/96/EMÜ [9] artikkel 10, - direktiivi 77/99/EMÜ [10] artikkel 21, - direktiivi 77/391/EMÜ [11] artikkel 12, - direktiivi 80/215/EMÜ [12] artikkel 9, - direktiivi 80/217/EMÜ [13] artikkel 17, - direktiivi 80/1095/EMÜ [14] artikkel 10. Artikkel 2 Arv "41" asendatakse arvuga "45" direktiivi 80/215/EMÜ artikli 8 lõikes 3, direktiivi 80/217/EMÜ artikli 16 lõikes 3 ja direktiivi 80/1095/EMÜ artikli 9 lõikes 3. Artikkel 3 Enne 1. juulit 1987 vaatab nõukogu kõnesoleva komitee menetlused üle komisjoni aruande alusel alalise veterinaarkomitee tegevuse kohta, millele on vajadusel lisatud asjakohased ettepanekud. Artikkel 4 Käesolev direktiiv on adresseeritud liikmesriikidele. Luxembourg, 24. juuni 1981 Nõukogu nimel eesistuja G. M. V. van Aardenne [1] EÜT C 102, 5.5.1981, lk 2. [2] Arvamus esitatud 19. juunil 1981 (Euroopa Ühenduste Teatajas seni avaldamata). [3] EÜT L 255, 18.10.1968, lk 23. [4] EÜT 121, 29.7.1964, lk 1977/64. [5] EÜT 121, 29.7.1964, lk 2012/64. [6] EÜT L 55, 8.3.1971, lk 23. [7] EÜT L 302, 31.12.1972, lk 24. [8] EÜT L 302, 31.12.1972, lk 28. [9] EÜT L 26, 31.1.1977, lk 67. [10] EÜT L 26, 31.1.1977, lk 85. [11] EÜT L 145, 13.6.1977, lk 44. [12] EÜT L 47, 21.2.1980, lk 4. [13] EÜT L 47, 21.2.1980, lk 11. [14] EÜT L 325, 1.12.1980, lk 1. --------------------------------------------------
Nõukogu direktiiv,

14. detsember 1981,

millega täiendatakse omandatud õiguste osas direktiive 75/362/EMÜ, 77/452/EMÜ, 78/686/EMÜ ja 78/1026/EMÜ, mis käsitlevad vastavalt arstide, üldõdede, hambaarstide ja veterinaararstide diplomite, tunnistuste ja muude kvalifikatsiooni tõendavate dokumentide vastastikust tunnustamist

(81/1057/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artikleid 49, 57 ja 66,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

direktiivides 75/362/EMÜ, [4] 77/452/EMÜ, [5] 78/686/EMÜ [6] ja 78/1026/EMÜ, [7] mis käsitlevad vastavalt arstide, üldõdede, hambaarstide ja veterinaararstide diplomite, tunnistuste ja muude kvalifikatsiooni tõendavate dokumentide vastastikust tunnustamist ja mis sisaldavad meetmeid asutamisvabaduse ja teenuste osutamise vabaduse kasutamise hõlbustamiseks, käsitlevad omandatud õigustega seotud sätted arstide, üldõdede, hambaarstide ja veterinaararstide diplomeid, tunnistusi ja muid kvalifikatsiooni tõendavaid dokumente, mille liikmesriigid on välja andnud enne kõnealuste direktiivide rakendamist;

seepärast ei hõlma need sätted otseselt diplomeid, tunnistusi ja muid kvalifikatsiooni tõendavaid dokumente, mis tõendavad koolitust, mis ei vasta direktiivides 75/363/EMÜ, [8] 77/453/EMÜ, [9] 78/687/EMÜ [10] ja 78/1027/EMÜ [11] sätestatud koolituse miinimumnõuetele ja mis viidi lõpule pärast, kuid mida alustati enne kõnealuste direktiivide jõustumist;

see lünk oleks soovitatav täita,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 75/362/EMÜ artikli 9 lõikeid 1 ja 2, direktiivi 77/452/EMÜ artiklit 4, direktiivi 78/686/EMÜ artikli 7 lõikeid 1 ja 2 ning direktiivi 78/1026/EMÜ artiklit 4 kohaldatakse ka nende diplomite, tunnistuste ja muude kvalifikatsiooni tõendavate dokumentide suhtes, mis tõendavad koolitust, mis ei vasta direktiivi 75/363/EMÜ artiklites 1, 2, 3, 4 ja 5, direktiivi 77/453/EMÜ artiklis 1, direktiivi 78/687/EMÜ artiklites 1, 2 ja 3 ning direktiivi 78/1027/EMÜ artiklis 1 sätestatud koolituse miinimumnõuetele ja mis viidi lõpule pärast, kuid mida alustati enne kõnealuste direktiivide jõustumist.

Artikkel 2

Liikmesriigid võtavad käesoleva direktiivi täitmiseks vajalikud meetmed hiljemalt 30. juuniks 1982. Liikmesriigid teatavad nendest viivitamata komisjonile.

Artikkel 3

Käesolev direktiiv on adresseeritud liikmesriikidele.

Brüssel, 14. detsember 1981

Nõukogu nimel

eesistuja

G. Howe

[1] EÜT C 121, 23.5.1981, lk 3.

[2] EÜT C 172, 13.7.1981, lk 114.

[3] EÜT C 185, 27.7.1981, lk 7.

[4] EÜT L 167, 30.6.1975, lk 1.

[5] EÜT L 176, 15.7.1977, lk 1.

[6] EÜT L 233, 24.8.1978, lk 1.

[7] EÜT L 362, 23.12.1978, lk 1.

[8] EÜT L 167, 30.6.1975, lk 14.

[9] EÜT L 176, 15.7.1977, lk 8.

[10] EÜT L 233, 24.8.1978, lk 10.

[11] EÜT L 362, 23.12.1978, lk 7.

--------------------------------------------------
Euroopa Liidu Teataja L 338 , 25/11/1981 Lk 0024 - 0024

Soomekeelne eriväljaanne: Peatükk 9 Köide 1 Lk 0093

Hispaaniakeelne eriväljaanne: Peatükk 09 Köide 1 Lk 0129

Rootsikeelne eriväljaanne: Peatükk 9 Köide 1 Lk 0093

Portugalikeelne eriväljaanne Peatükk 09 Köide 1 Lk 0129



Nõukogu direktiiv, 17. november 1981, millega muudetakse direktiive 69/169/EMÜ ja 78/1035/EMÜ rahvusvahelise turismi puhul ning kolmandatest riikidest imporditavate mittekaubanduslikku laadi kaupade väikesaadetiste suhtes kohaldatavate maksusoodustuste osas (81/933/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 99, võttes arvesse komisjoni ettepanekut, [1] võttes arvesse assamblee arvamust, [2] võttes arvesse majandus- ja sotsiaalkomitee arvamust [3] ning arvestades, et: nõukogu 28. mai 1969. aasta direktiiviga 69/169/EMÜ (rahvusvahelises turismis toimuva impordi suhtes kohaldatavat käibemaksu- ja aktsiisivabastust käsitlevate õigusnormidega kehtestatud sätete ühtlustamise kohta, [4] viimati muudetud direktiiviga 78/1033/EMÜ [5] ja nõukogu 19. detsembri 1978. aasta direktiiviga 78/1035/EMÜ (kolmandatest riikidest imporditavate mittekaubanduslikku laadi kaupade väikesaadetiste maksuvabastuse kohta) [6] ette nähtud maksuvabastuste summa kindlaksmääramine riigi vääringus tooks kaasa ühes liikmesriigis riigi vääringus kohaldatava maksuvabastuse vähenemise; praeguses olukorras tuleks sellist vähendamist vältida, ON VASTU VÕTNUD KÄESOLEVA DIREKTIIVI: Artikkel 1 Direktiivi 69/169/EMÜ artiklit 1 muudetakse järgmiselt: a) lõikes 1 asendatakse summa "40 Euroopa arvestusühikut" summaga "45 eküüd", b) lõikes 2 asendatakse summa "20 Euroopa arvestusühikut" summaga "23 eküüd". Artikkel 2 Direktiivi 78/1035/EMÜ artikli 1 lõike 2 kolmandas taandes asendatakse summa "30 EAÜ-d" summaga "35 eküüd". Artikkel 3 1. Liikmesriigid võtavad vajalikud meetmed, et järgida käesolevat direktiivi alates 1. jaanuarist 1982. 2. Liikmesriigid teatavad komisjonile sätetest, mille nad käesoleva direktiivi kohaldamiseks vastu võtavad. Artikkel 4 Käesolev direktiiv on adresseeritud liikmesriikidele. Brüssel, 17. november 1981 Nõukogu nimel eesistuja G. Howe [1] EÜT C 350, 31.12.1980, lk 21. [2] EÜT C 144, 15.6.1981, lk 76. [3] EÜT C 159, 29.6.1981, lk 5. [4] EÜT L 133, 4.6.1969, lk 6. [5] EÜT L 366, 28.12.1978, lk 31. [6] EÜT L 366, 28.12.1978, lk 34. --------------------------------------------------
Euroopa Liidu Teataja L 106 , 21/04/1982 Lk 0018 - 0019

Soomekeelne eriväljaanne: Peatükk 13 Köide 12 Lk 0003

Hispaaniakeelne eriväljaanne: Peatükk 13 Köide 12 Lk 0116

Rootsikeelne eriväljaanne: Peatükk 13 Köide 12 Lk 0003

Portugalikeelne eriväljaanne Peatükk 13 Köide 12 Lk 0116



Komisjoni direktiiv, 25. märts 1982, millega kohandatakse neljandat korda tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta (82/232/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1967. aasta direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta, [1] viimati muudetud direktiiviga 79/831/EMÜ, [2] eriti selle artikleid 19, 20 ja 21, ning arvestades, et: Taani on taotlenud muudatuse sisseviimist hüdrasiini lahuste märgistamisel ja teatanud sellest komisjonile direktiivi 67/548/EMÜ artikli 23 alusel; tehnika arenguga kohandamise komitee on olemasolevaid ja kättesaadavaid andmeid silmas pidades arvamusel, et mõned liigitamise ja märgistamise muudatused on õigustatud; mainitud komitee tõdeb, et edasine uurimistöö kantserogeensuse alal praegu käib ja et selle uurimistöö lõppedes võib vajalikuks osutuda meetmete edasine läbivaatamine; käesolevas direktiivis sätestatud meetmed on kooskõlas ohtlike ainete ja valmististe tehniliste kaubandustõkete kõrvaldamist käsitlevaid direktiive tehnika arenguga kohandava komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 67/548/EMÜ I lisa (ohtlike ainete loetelu) järgmiselt: Nr 007-008-01-0: | Aine nimetus ja liigitus asendatakse järgmisega: | +++++ TIFF +++++ Hydrazinopløsning…% Hydrazinlösung…% Διάλυμα ύδραζίνης…% Hydrazine solution…% Hydrazine en solution…% Idrazina soluzione…% Hydrazine oplossing…% +++++ TIFF +++++ Artikkel 2 Liikmesriigid võtavad vastu ja avaldavad käesoleva direktiivi järgimiseks vajalikud sätted hiljemalt 31. detsembril 1982 ning teatavad sellest viivitamata komisjonile. Nad kohaldavad neid sätteid alates 1. juulist 1983. Artikkel 3 Käesolev direktiiv on adresseeritud liikmesriikidele. Brüssel, 25. märts 1982 Komisjoni nimel komisjoni liige Karl-Heinz Narjes [1] EÜT 196, 16.8.1967, lk 1. [2] EÜT L 259, 15.10.1979, lk 10. --------------------------------------------------
Euroopa Liidu Teataja L 063 , 06/03/1982 Lk 0026 - 0026

Hispaaniakeelne eriväljaanne: Peatükk 15 Köide 3 Lk 0129

Portugalikeelne eriväljaanne Peatükk 15 Köide 3 Lk 0129

Soomekeelne eriväljaanne: Peatükk 13 Köide 11 Lk 0239

Rootsikeelne eriväljaanne: Peatükk 13 Köide 11 Lk 0239



Komisjoni direktiiv, 11. veebruar 1982, millega kohandatakse tehnika arengule liikmesriikides kosmeetikatoodete kohta vastuvõetud õigusaktide ühtlustamist käsitleva nõukogu direktiivi 76/768/EMÜ II lisa (82/147/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse liikmesriikides kosmeetikatoodete kohta vastuvõetud õigusaktide ühtlustamist käsitlevat nõukogu 27. juuli 1976. aasta direktiivi 76/768/EMÜ, [1] viimati muudetud direktiiviga 79/661/EMÜ, [2] eriti selle artikli 8 lõiget 2, ning arvestades, et: kõige uuemate teadus- ja tehnikauuringute tulemuste kohaselt tuleks atsetüületüültetrametüültetraliini kasutamine keelata, võttes arvesse selle neurotoksilist mõju, mis on inimese tervisele kahjulik, käesoleva direktiivi sätted on kooskõlas kosmeetikatoodete sektoris tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Nõukogu direktiivi 76/768/EMÜ II lisasse lisatakse järgmine number: "362 3’-etüül-5’,6’,7,8’-tetrahüdro-5’,6’,8’,8’-tetrametüül-2’-atsetonaftoon; Sünonüüm : 1,1,4,4-tetrametüül-6-etüül-7-atsetüül-1,2,3,4-tetrahüdronaftaleen (atsetüületüültetrametüültetraliin, AETT)" . Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 31. detsembriks 1982 ja teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 11. veebruar 1982 Komisjoni nimel komisjoni liige Karl-Heinz Narjes [1] EÜT L 262, 27.9.1976, lk 169. [2] EÜT L 192, 31.7.1979, lk 35. --------------------------------------------------
Nõukogu direktiiv,

19. jaanuar 1982,

millega muudetakse esimest nõukogu 23. juuli 1962. aasta direktiivi ühiste eeskirjade kehtestamise kohta liikmesriikidevahelise kaupade autoveo teatavate liikide jaoks

(82/50/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artikli 75 lõiget 1,

võttes arvesse komisjoni ettepanekut,

võttes arvesse Euroopa Parlamendi arvamust, [1]

võttes arvesse majandus- ja sotsiaalkomitee arvamust [2]

ning arvestades, et:

on asjakohane ette näha, et teatavad veoliigid, mis on vabastatud kvoodisüsteemist vastavalt esimesele 23. juuli 1962. aasta direktiivile, [3] viimati muudetud direktiiviga 80/79/EMÜ, [4] tuleks vabastada ka kõikidest loasüsteemidest;

teatavad muud veoliigid võib vabastada kõikidest kvoodi- või loasüsteemidest,

ON VASTU VÕTNUD KÄESOLEVA DIREKTIIVI:

Artikkel 1

1. "14. Merelaevade ja õhusõidukite varuosade vedu.

15. Kaubavedudel kasutatava tühja sõiduki transiit, kui see sõiduk on mõeldud mingi teise sõiduki asendamiseks, mis on muutunud kasutamiskõlbmatuks mõnes liikmesriigis, kus ta ei ole registrisse kantud, kusjuures asendussõiduk jätkab vedu kasutamiskõlbmatule sõidukile väljaantud loa alusel.

16. Kunstiesemete ja -teoste vedu näitusele väljapanekuks või kaubanduslikul eesmärgil.

17. Esemete ja materjalide juhuvedu üksnes reklaami või teavitamise eesmärgil.

18. Materjalide, tarvikute ja loomade vedu teatri-, muusika- või filmietendustele, spordiüritustele, tsirkusesse, näitustele ja laatadele või sealt tagasi või raadio- ja televisiooniülekannetele või filmivõtetele või sealt tagasi."

2. Esimese 23. juuli 1962. aasta direktiivi II lisa muudetakse järgmiselt:

a) punkti 2 sõnastus asendatakse järgmisega:

"2. Merelaevades ja õhusõidukites proviandiks ettenähtud toodete vedu."

b) punktid 3, 5 ja 6 jäetakse välja.

Artikkel 2

Liikmesriigid peavad käesoleva direktiivi järgimiseks vajalikud meetmed võtma hiljemalt 1. jaanuariks 1983. Nad teatavad sellest komisjonile enne 1. juulit 1982.

Artikkel 3

Käesolev direktiiv on adresseeritud liikmesriikidele.

Brüssel, 19. jaanuar 1982

Nõukogu nimel

eesistuja

P. de Keersmaeker

[1] EÜT C 327, 15.12.1980, lk 65.

[2] EÜT C 138, 9.6.1981, lk 56.

[3] EÜT 70, 6.8.1962, lk 2005/62.

[4] EÜT L 18, 24.1.1980, lk 23.

--------------------------------------------------
Nõukogu direktiiv,

3. detsember 1982,

millega kolmandat korda (PCT) muudetakse direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega

(82/828/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 100,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

mõnes liikmesriigis kasutatakse polüklooritud terfenüüle (PCT) termoplastilise ühendi kujul metallide ja muude materjalide hoidmiseks täppistöötluses ja vormimistöödel; neid polüklooritud terfenüüle kasutatakse eelkõige töötlus- ja vormimistöödes gaasiturbiiniosade valmistamisel ja hooldamisel, samuti tuumareaktorites, laeva- ja õhusõidukiraamide konstrueerimises ning pooljuhttoodete ja täppisläätsede valmistamisel;

nõukogu direktiiviga 76/769/EMÜ, [4] mida on viimati muudetud direktiiviga 82/806/EMÜ, [5] ei ole selline kasutamine lubatud;

polüklooritud terfenüülid, mille kõrvaldamist reguleerib nõukogu direktiiv 76/403/EMÜ, [6] on oma ettenähtud kasutusaladel põhjapaneva tähtsusega; tundub olevat õigustatud ajutiselt lubada nende kasutamist tööruumides, millest on pädevale asutusele asjakohaselt teatatud; sellepärast tuleks direktiivi 76/769/EMÜ lisa vastavalt muuta;

käesoleva direktiiviga sisse seatav muudatus ei piira vajadust läbi vaadata kõik erandid polüklooritud bifenüülide (PCB) ja polüklooritud terfenüülide (PCT) turustamise ja kasutamise piirangute suhtes, mis on eesmärgiks seatud direktiivis 76/769/EMÜ, pidades silmas nende ainete kasutamise järkjärgulist vähendamist; ettepanekuid läbivaatamiseks tuleks käsitleda kõige varasemal võimalusel,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/769/EMÜ lisa parempoolsesse veergu lisatakse kirje nr 1 suhtes järgmine punkt:

"7. Kuni 31. detsembrini 1984 võivad liikmesriigid lubada oma territooriumil kasutada korduskasutatavaid termoplastilisi töötlusühendeid, mis ei sisalda rohkem kui 50 % PCTsid, detailide toetamiseks, hoidmiseks ja stabiliseerimiseks, et hõlbustada nende täppistöötlemist ja vormimist õhu- ja veesõidukite gaasiturbiinide, tuumareaktorite, pooljuhtseadmete, laeva- ja õhusõidukiraamide, lonžeroonide ja stringerite, täppis- ja optiliste läätsede, tööriistamõõdikute ning survevalumasinate katsemudelite valmistamisel tööruumides, millest on asjakohaselt teatatud pädevatele ametiasutustele ja kus selle aine kasutamisega seotud dokumente hoitakse saadaval nende ametiasutuse jaoks."

Artikkel 2

Liikmesriigid võtavad vajaduse korral meetmed käesoleva direktiivi täitmiseks. Liikmesriigid teatavad sellest viivitamata komisjonile.

Artikkel 3

Käesolev direktiiv on adresseeritud liikmesriikidele.

Brüssel, 3. detsember 1982

Nõukogu nimel

eesistuja

Ch. Christensen

[1] EÜT C 31, 8.2.1982, lk 9.

[2] EÜT C 175, 14.7.1980, lk 88.

[3] EÜT C 182, 21.7.1980, lk 11.

[4] EÜT L 262, 27.9.1976, lk 201.

[5] EÜT L 339, 1.12.1982, lk 55.

[6] EÜT L 108, 26.4.1976. lk 41.

--------------------------------------------------
Euroopa Liidu Teataja L 339 , 01/12/1982 Lk 0055 - 0056

Hispaaniakeelne eriväljaanne: Peatükk 13 Köide 12 Lk 0285

Portugalikeelne eriväljaanne Peatükk 13 Köide 12 Lk 0285

Soomekeelne eriväljaanne: Peatükk 13 Köide 12 Lk 0139

Rootsikeelne eriväljaanne: Peatükk 13 Köide 12 Lk 0139



Nõukogu direktiiv, 22. november 1982, millega teistkordselt (benseen) muudetakse direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega (82/806/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: benseen on tunnistatud väga mürgiseks ning kesknärvi- ja vereloomesüsteemi mõjutada võivaks aineks, mis võib esile kutsuda vähktõbe, eriti leukeemiat; benseeni kasutatakse muu hulgas koostisosana teatavate mänguasjade valmistamisel: see võimaldab lastel benseeniga kokku puutuda sissehingamise või neelamise teel või naha kaudu ning seeläbi seatakse lapsed eespool osutatud ohtudesse; vabas olekus benseeni kontsentratsiooni ülempiiri määramine võimaldab need ohud välistada; teatavates liikmesriikides kehtivad eeskirjad benseeni suhtes; need eeskirjad on turustus- ja kasutustingimuste poolest erinevad; kõnealused erinevused kujutavad endast kaubandustõket ning avaldavad otsest mõju ühisturu sisseseadmisele ja toimimisele; nende erinevuste kõrvaldamiseks tuleks täiendada lisa direktiivis 76/769/EMÜ, [4] mida on viimati muudetud direktiiviga 79/663/EMÜ; [5] keemiliste ühendite toksilisuse ja ökotoksilisuse kontrollimise teaduslik nõuandekomitee on avaldanud selles küsimuses oma arvamuse, ON VASTU VÕTNUD KÄESOLEVA DIREKTIIVI: Artikkel 1 Direktiivi 76/769/EMÜ lisasse lisatakse järgmine tekst: "5.BenseenCASi (Chemical Abstract Service) nr 71-43-2 | Ei ole lubatud turustatavates mänguasjades või mänguasjade osades, kui vabas olekus benseeni kontsentratsioon ületab 5 mg/kg kohta selle mänguasja või mänguasja osa massist." | Artikkel 2 Liikmesriigid võtavad käesoleva direktiivi täitmiseks vajalikud meetmed 12 kuu jooksul alates direktiivi teatavakstegemisest. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 22. november 1982 Nõukogu nimel eesistuja U. Ellemann-jensen [1] EÜT C 285, 4.11.1981, lk 2. [2] EÜT C 346, 31.12.1980, lk 95. [3] EÜT C 353, 31.12.1980, lk 31. [4] EÜT L 262, 27.9.1976, lk 201. [5] EÜT L 197, 3.8.1979, lk 37. --------------------------------------------------
Official Journal L 252 , 27/08/1982 P. 0001 - 0001

Finnish special edition: Chapter 13 Volume 12 P. 0106

Spanish special edition: Chapter 13 Volume 12 P. 0249

Swedish special edition: Chapter 13 Volume 12 P. 0106

Portuguese special edition Chapter 13 Volume 12 P. 0249



KOMISJONI DIREKTIIV, 1. juuli 1982, millega kohandatakse nõukogu direktiivi 76/891/EMÜ (elektrienergiaarvesteid käsitlevate liikmesriikide õigusaktide ühtlustamise kohta) tehnika arenguga (82/621/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 4. novembri 1976. aasta direktiivi 76/891/EMÜ elektrienergiaarvesteid käsitlevate liikmesriikide õigusaktide ühtlustamise kohta,1 eelkõige selle artiklit 3, ning arvestades, et: direktiivi 76/891/EMÜ artikli 3 alusel on vaja läbi vaadata elektrienergiaarvestite EMÜ esmataatlemisel lubatud piirvead, võtmaks arvesse kogemusi ja rahvusvahelisel tasandil saadud tulemusi; selles sektoris saadud ühenduse kogemuste alusel tuleks kindlasti jääda nende lubatud piirvigade hälvete juurde, mis on juba sätestatud nimetatud direktiivide lisas üldmäärana, mis on rangem kui rahvusvahelisel tasandil vastuvõetud lubatud piirvead; käesolevas direktiivis sätestatud meetmed on mõõtevahendikaubanduses tehniliste tõkete kõrvaldamist käsitlevate direktiivide tehnika arengule kohandamise komitee arvamusega kooskõlas, ON VASTU VÕTNUD KÄESOLEVA DIREKTIIVI: Artikkel 1 Liikmesriigid, kes kasutasid enne 1. jaanuari 1983 direktiivi 76/891/EMÜ artikli 3 teises lõigus sätestatud võimalust, tühistavad selle võimaluse alusel võetud meetmed. Liikmesriigid teatavad sellest viivitamata komisjonile. Artikkel 2 Käesolev direktiiv on adresseeritud liikmesriikidele. Brüssel, 1. juuli 1982 Komisjoni nimel komisjoni liige Karl-Heinz NARJES 1 EÜT L 336, 4.12.1976, lk 30.